CELEX: 62019TN0265
Language: lt
Date: 2019-04-19 00:00:00
Title: Byla T-265/19: 2019 m. balandžio 19 d. pareikštas ieškinys byloje Italija/Komisija

17.6.2019   
            
            
               LT
            
            
               Europos Sąjungos oficialusis leidinys
            
            
               C 206/95
            
         
      2019 m. balandžio 19 d. pareikštas ieškinys byloje Italija/Komisija
      (Byla T-265/19)
      (2019/C 206/84)
      Proceso kalba: italų
      
         Šalys
      
      
         Ieškovė: Italijos Respublika, atstovaujama avvocati dello stato R. Guizzi, A. Giordano ir G. Palmieri
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo panaikinti 2019 m. vasario 12 d. Komisijos įgyvendinimo sprendimą Nr. C (2019) 869, apie kurį pranešta 2019 m. vasario 13 d., dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP).
      
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas dėl TYRIMO CEB/2017/067/IT grindžiamas 1999 m. gegužės 17 d. Tarybos reglamento (EB) Nr. 1258/1999 dėl bendrosios žemės ūkio politikos finansavimo (OL L 160, p. 103; 2004 m. specialusis leidimas lietuvių k., 3 sk., 25 t., p. 414), konkrečiai jo 2 straipsnio 2 dalies, 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (OL L 209, 2005, p. 1), konkrečiai jo 31 straipsnio 2 dalies ir 2013 m. gruodžio 17 d. Europos Parlamento ir Tarybos reglamento (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013, p. 549) pažeidimu.
                  
                              —
                           
                           
                              Šiuo klausimu taip pat nurodomas Europos Sąjungos sutarties 5 straipsnio 4 dalies, iš dalies pakeistos 2007 m. gruodžio 12 d. Lisabonos sutartimi, ir proporcingumo bei teisėtų lūkesčių principo pažeidimas.
                           
                        
                              —
                           
                           
                              Galiausiai ieškovė nurodo įgaliojimų viršijimą ir esminių procedūrinių reikalavimų nesilaikymą dėl nepakankamo motyvavimo.
                           
                        
            
                  2.
               
               
                  Antrasis ieškinio pagrindas dėl TYRIMO FA/2008/067/IT grindžiamas Reglamento (EB) Nr. 1258/1999 ir Reglamento (EB) Nr. 1290/2005 pažeidimu, taip pat nurodant, kad buvo pažeistas Europos Sąjungos sutarties 5 straipsnis.
                  
                              —
                           
                           
                              Italijos Respublika nurodė įgaliojimų viršijimą ir esminių procedūrinių reikalavimų nesilaikymą dėl nepakankamo motyvavimo ir galiausiai nurodė proporcingumo ir teisėtų lūkesčių principų pažeidimą.